ระเบิดมาร์ค 82

มาร์ค 82 (Mark 82) หรือย่อเป็น MK-82 เป็นระเบิดอเนกประสงค์ไม่นำวิถีขนาด 500 ปอนด์ ซึ่งอยู่ในระเบิดตระกูลมาร์ค 80  ของสหรัฐอเมริกา โดยทั่วไปจะบรรจุดินระเบิดไตรโทนัล แต่บางครั้งก็มีการใช้ส่วนผสมชนิดอื่นแทน

กองทัพอากาศไทยได้รับสิทธิให้ผลิต MK-82 เพื่อใช้งานเองตั้งแต่ปี 1977
ลักษณะ
MK-82 มีน้ำหนักมาตรฐาน 500 ปอนด์ (230 กิโลกรัม) ทำให้มันเป็นหนึ่งในระเบิดที่มีขนาดเล็กที่สุดในปัจจุบัน และเป็นหนึ่งในอาวุธที่ถูกทิ้งจากอากาศมากที่สุดในโลก แม้ว่าน้ำหนักมาตรฐานจะอยู่ที่ 500 ปอนด์ แต่น้ำหนักจริงจะแตกต่างกันไปตามการติดตั้งอุปกรณ์ ตั้งแต่ 510–570 ปอนด์ (230-260 กิโลกรัม) 

โครงสร้างของลูกระเบิดเป็นปลอกเหล็กทรงเพรียว ภายในบรรจุดินระเบิดไตรโทนอลน้ำหนัก 192 ปอนด์ (87 กิโลกรัม) MK-82 สามารถติดตั้งชุดครีบหาง ชนวน และอุปกรณ์หน่วงความเร็วได้หลายแบบเพื่อใช้ในวัตถุประสงค์ที่ต่างกัน 

ชุดอุปกรณ์นำวิถี
MK-82 สามารถติดตั้งชุดอุปกรณ์นำวิถี (Guidance Kit) ได้หลายรุ่นจากหลายประเทศ เพื่อเปลี่ยนจากระเบิดไม่นำวิถีให้เป็นระเบิดนำวิถี ตัวอย่างเช่น
  Paveway II / III (ชุดนำวิถีด้วยเลเซอร์)
  GBU-38 JDAM (ชุดนำวิถีด้วย GPS/INS)
  GBU-54 LJDAM (ชุดนำวิถีด้วย GPS/INS+เลเซอร์)
  AASM Hammer (ชุดนำวิถีด้วย GPS/INS+เลเซอร์)
  T-LGB (ชุดนำวิถีด้วยเลเซอร์) 
  Lizard (ชุดนำวิถีด้วยเลเซอร์)
  KGGB (ชุดนำวิถีด้วย GPS/INS)

อ้างอิง

หมวดหมู่:ระเบิดทางอากาศ